CELEX: 32004D0615
Language: da
Date: 2004-07-23 00:00:00
Title: 2004/615/EF: Kommissionens beslutning af 23. juli 2004 om ændring af beslutning 2004/111/EF om gennemførelse i 2004 af undersøgelser for aviær influenza hos fjerkræ og vilde fugle i medlemsstaterne (meddelt under nummer K(2004) 2459)(EØS-relevant tekst)

27.8.2004   
            
            
               DA
            
            
               Den Europæiske Unions Tidende
            
            
               L 278/59
            
         
      KOMMISSIONENS BESLUTNING
   
   af 23. juli 2004
   om ændring af beslutning 2004/111/EF om gennemførelse i 2004 af undersøgelser for aviær influenza hos fjerkræ og vilde fugle i medlemsstaterne
   (meddelt under nummer K(2004) 2459)
   (EØS-relevant tekst)
   (2004/615/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets beslutning 90/424/EØF af 26. juni 1990 om visse udgifter på veterinærområdet (1), særlig artikel 20, og
   ud fra følgende betragtninger:
   
               (1)
            
            
               I henhold til Kommissionens beslutning 2004/111/EF af 29. januar 2004 om gennemførelse i 2004 af undersøgelser for aviær influenza hos fjerkræ og vilde fugle i medlemsstaterne (2) forelægger de enkelte medlemsstater senest den 15. marts 2004 et program vedrørende gennemførelse af disse undersøgelser.
            
         
               (2)
            
            
               Af beslutning 2004/111/EF fremgår det ligeledes, at EF yder et finansielt tilskud på 50 % af medlemsstaternes udgifter til prøvetagning og analyse af prøver, dog højst 600 000 EUR i alt.
            
         
               (3)
            
            
               For visse og især nye medlemsstater har det været umuligt at overholde den fastsatte tidsfrist, altså den 15. marts 2004. Erfaringen viser, at der kan opstå vanskeligheder af logistisk art, første gang sådanne undersøgelser gennemføres, fordi fjerkræsektoren og de strukturer, der skal etableres til undersøgelserne af de vilde fugle, ikke er ensartede.
            
         
               (4)
            
            
               Som følge af medlemsstaternes stigende interesse i tidlig påvisning af lavpatogen aviær influenza i deres populationer af fjerkræ og vilde fugle overstiger det samlede beløb, medlemsstaterne har ansøgt om i henhold til beslutning 2004/111/EF, 600 000 EUR.
            
         
               (5)
            
            
               I lyset af behovet for at opnå mere viden om aviær influenza, som udgør en stadig større risiko på verdensplan, bør medlemsstaternes overvågningsaktiviteter styrkes via en forøgelse af EF's finansielle tilskud fra 600 000 EUR til i alt 1 000 000 EUR samt forlængelse af fristen fra 15. marts 2004 til 15. juni 2004.
            
         
               (6)
            
            
               Retningslinjerne for tilrettelæggelse af overvågningsprogrammer for aviær influenza er blevet ændret, og det bør sikres, at de programmer, medlemsstaterne fremlægger, følger de fastlagte retningslinjer.
            
         
               (7)
            
            
               De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET FØLGENDE BESLUTNING:
   Artikel 1
   I beslutning 2004/111/EF foretages følgende ændringer:
   
               1)
            
            
               Artikel 1 affattes således:
               »De enkelte medlemsstater forelægger senest den 15. juni 2004 Kommissionen et program til godkendelse, der vedrører gennemførelse af undersøgelser for aviær influenza hos fjerkræ og vilde fugle, og som er i overensstemmelse med kravene og retningslinjerne i bilaget.«
            
         
               2)
            
            
               I artikel 2 ændres »600 000 EUR« til »1 000 000 EUR«.
            
         
               3)
            
            
               Teksten i bilaget til nærværende beslutning indsættes som bilag.
            
         Artikel 2
   Denne beslutning er rettet til medlemsstaterne.
   
      Udfærdiget i Bruxelles, den 23. juli 2004.
      
         
            På Kommissionens vegne
         
         David BYRNE
         
         
            Medlem af Kommissionen
         
      
   
   
      (1)  EFT L 224 af 18.8.1990, s. 19. Senest ændret ved Europa-Parlamentets og Rådets direktiv 2003/99/EF (EUT L 325 af 12.12.2003, s. 31).
   
      (2)  EUT L 32 af 5.2.2004, s. 20.
   
      BILAG
      
         
            »BILAG
            Overvågningsprogrammer for aviær influenza hos fjerkræ og vilde fugle, som skal gennemføres i medlemsstaterne i 2004
            MÅL:
            
                        1)
                     
                     
                        At påvise infektioner med aviær influenzavirus af undertype H5 eller H7 hos forskellige arter fjerkræ ved at gentage 2002/03-screeningen i en ændret, mere målrettet form.
                     
                  
                        2)
                     
                     
                        At medvirke til gennemførelsen af en cost-benefit-undersøgelse vedrørende udryddelse af alle H5- og H7-undertyper hos fjerkræ (som følge af ændringen af definitionen på aviær influenza).
                     
                  
                        3)
                     
                     
                        At sikre, at den frivillige overvågning af aviær influenza hos vilde fugle fortsættes, specielt i medlemsstater, der allerede har et godt samarbejde med ornitologiske foreninger eller andre organisationer. Resultaterne af denne overvågning kan forventes at bidrage til at fremskaffe værdifulde oplysninger til brug i et system for tidlig varsling om stammer, der kan overføres fra vilde fugle til fjerkræ.
                     
                  
                        4)
                     
                     
                        At øge kendskabet til truslen mod dyresundheden fra vildtlevende dyr i form af aviær influenza.
                     
                  
                        5)
                     
                     
                        At fremme sammenkoblingen og integrationen af nettene for overvågning af influenza hos mennesker og dyr.
                     
                  A.   GENERELLE KRAV TIL OG RETNINGSLINJER FOR UNDERSØGELSER AF FJERKRÆ
            
                        —
                     
                     
                        Prøvetagningen skal omfatte vinterperioden, idet der i mange lande slagtes et meget betydeligt antal fjerkræ (først og fremmest kalkuner og gæs) omkring jul.
                     
                  
                        —
                     
                     
                        15. marts 2005 sættes som frist for indsendelse af de endelige undersøgelsesresultater.
                     
                  
                        —
                     
                     
                        Analyser af prøver gennemføres på de nationale laboratorier for aviær influenza i medlemsstaterne eller af andre laboratorier, der er godkendt til formålet af de kompetente myndigheder og arbejder under de nationale laboratoriers tilsyn.
                     
                  
                        —
                     
                     
                        Alle resultater (både serologiske og virologiske) sendes til EF-referencelaboratoriet for at blive sammenholdt. Der skal sikres en god informationsstrøm. EF-referencelaboratoriet yder teknisk bistand og fører et udvidet lager af diagnosereagenser.
                     
                  
                        —
                     
                     
                        Alle AI-virusisolater sendes til EF-referencelaboratoriet. Vira af undertype H5 og H7 underkastes standardkarakteriseringstest (analyse af nucleotidsekvensen/IVPI) i henhold til direktiv 92/40/EØF.
                     
                  
                        —
                     
                     
                        Der gennemføres retrospektive undersøgelser på bedriften af alle positive prøveresultater, og konklusionerne af sådanne undersøgelser meddeles til Kommissionen og EF-referencelaboratoriet.
                     
                  
                        —
                     
                     
                        Særlige protokoller, som skal ledsage det materiale, der sendes til EF-referencelaboratoriet, og rapporteringstabeller til indsamling af undersøgelsesdata stilles til rådighed af EF-referencelaboratoriet. I nævnte tabeller skal det angives, hvilke laboratoriemetoder der er anvendt.
                     
                  
                        —
                     
                     
                        Der indsamles blodprøver til serologisk undersøgelse fra alle fjerkræarter, fra mindst 5-10 fugle (bortset fra ænder og gæs) pr. bedrift og fra hver enkelt bygning, såfremt der er mere end én bygning på bedriften.
                     
                  
                        —
                     
                     
                        Prøvetagningen skal gennemføres stratificeret i hele medlemsstaten, sådan at prøverne kan betegnes som repræsentative for hele medlemsstaten, idet der skal tages hensyn til følgende:
                        
                                    a)
                                 
                                 
                                    Antallet af bedrifter, som skal testes. Dette tal fastlægges således, at der ved en prævalens af smitteramte bedrifter på mindst 5 % med et konfidensinterval på 95 % med sikkerhed findes mindst én smitteramt bedrift (se tabel 1).
                                 
                              
                                    b)
                                 
                                 
                                    Antallet af fugle, hvorfra der skal tages prøver på hver enkelt bedrift, fastlægges således, at der, hvis prævalensen af seropositive fugle er på ≥ 30 %, er 95 % sandsynlighed for at finde mindst én fugl, som reagerer positivt.
                                 
                              
                  
                        —
                     
                     
                        Der skal med prøvetagningen ligeledes tages hensyn til:
                        
                                    a)
                                 
                                 
                                    produktionstyperne og de dermed forbundne specifikke risici, såsom hold af frilandshøns/fjerkræhold på udendørs arealer, fjerkræhold med dyr af forskellig alder, brug af overfladevand, relativt længere levetid, hold af mere end én art på en bedrift osv.
                                 
                              
                                    b)
                                 
                                 
                                    at antallet af kalkunfarme, som skal testes, fastlægges således, at der ved en prævalens af smitteramte bedrifter på mindst 5 % med et konfidensinterval på 99 % med sikkerhed påvises mindst én smitteramt bedrift
                                 
                              
                                    c)
                                 
                                 
                                    at programmet skal omfatte de bedrifter med strudsefugle eller vagtler, der måtte være til stede i en medlemsstat
                                 
                              
                                    d)
                                 
                                 
                                    tidspunktet for prøvetagningen; hvor det er relevant, skal prøvetagningen foregå i bestemte perioder, hvor tilstedeværelsen på en bedrift af andet fjerkræ, der er værtsdyr, kan øge risikoen for, at sygdommen indføres
                                 
                              
                                    e)
                                 
                                 
                                    at medlemsstater, som skal tage prøver for Newcastle disease for at bevare deres status som lande, der ikke vaccinerer mod denne sygdom (beslutning 94/327/EF), eventuelt kan anvende disse prøver fra avlsflokke til overvågning af antistoffer mod H5 eller H7.
                                 
                              
                  TABEL 1
            Antal bedrifter, hvorpå der skal tages prøver fra hver enkelt kategori fjerkræ (bortset fra kalkunfarme)
            
                        Antal bedrifter pr. fjerkrækategori (bortset fra kalkunfarme)
                     
                     
                        Antal bedrifter, som skal testes
                     
                  
                        Til og med 34
                     
                     
                        Alle
                     
                  
                        35-50
                     
                     
                        35
                     
                  
                        51-80
                     
                     
                        42
                     
                  
                        81-250
                     
                     
                        53
                     
                  
                        > 250
                     
                     
                        60
                     
                  
               
            TABEL 2
            Antal kalkunfarme, som skal testes
            
                        Antal kalkunfarme
                     
                     
                        Antal bedrifter, som skal testes
                     
                  
                        Til og med 46
                     
                     
                        Alle
                     
                  
                        47-60
                     
                     
                        47
                     
                  
                        61-100
                     
                     
                        59
                     
                  
                        101-350
                     
                     
                        80
                     
                  
                        > 350
                     
                     
                        90
                     
                  B.   SÆRLIGE KRAV TIL PÅVISNING AF INFEKTIONER MED AVIÆR INFLUENZAVIRUS AF UNDERTYPE H5 ELLER H7 HOS ÆNDER OG GÆS
            
                        —
                     
                     
                        Blodprøver til serologisk undersøgelse tages fortrinsvis fra fugle, der holdes på friland.
                     
                  
                        —
                     
                     
                        Fra hver enkelt udvalgt bedrift tages 40-50 blodprøver med henblik på serologisk undersøgelse.
                     
                  C.   UNDERSØGELSE FOR AVIÆR INFLUENZA HOS VILDE FUGLE
            C.1.   Udformning og gennemførelse af undersøgelsen
            
                        —
                     
                     
                        Kontakter med organisationer, der beskæftiger sig med bevarelse/iagttagelse af fugle, og med ringmærkningsstationer er en forudsætning. Personale fra sådanne grupper/stationer vil sandsynligvis være bedst til at tage prøver. Også samarbejde med jægere, der giver adgang til prøver fra nedlagte fugle, er en mulighed.
                     
                  
                        —
                     
                     
                        Virusisolationsraten har været ekstremt lav ved tidligere undersøgelser, og prøvetagningen bør derfor koncentreres om fugle, der trækker sydpå om efteråret og først på vinteren.
                     
                  C.2.   Prøvetagningsmetoder
            
                        —
                     
                     
                        Der bør tages kloaksvaberprøver til virologisk undersøgelse. Prøver fra årsunger taget om efteråret og prøver fra værtsarter, som er meget modtagelige og har mere kontakt med fjerkræ (som f.eks. gråænder), giver muligvis det bedste resultat.
                     
                  
                        —
                     
                     
                        Der bør tilstræbes følgende fordeling mellem de forskellige arter:
                        
                                    —
                                 
                                 
                                    70 % vandfugle
                                 
                              
                                    —
                                 
                                 
                                    20 % strandfugle
                                 
                              
                                    —
                                 
                                 
                                    10 % andre vildtlevende fugle.
                                 
                              
                  
                        —
                     
                     
                        Der tages svaberprøver, som indeholder ekskrementer, eller prøver af forsigtigt indsamlet friske ekskrementer fra vilde fugle, som er indfanget, nedlagt eller nyligt fundet døde.
                     
                  
                        —
                     
                     
                        Det er muligt at samle op til fem prøver fra samme art i en pulje.
                     
                  
                        —
                     
                     
                        Der skal sikres optimale betingelser for opbevaring og transport af prøver. Hvis hurtig forsendelse, dvs. inden for 48 timer, til laboratoriet (i et transportmedium ved 4 °C), ikke kan garanteres, oplagres prøverne og transporteres derefter i tøris ved – 70 °C.
                     
                  D.   LABORATORIEUNDERSØGELSER
            Laboratorieundersøgelser bør gennemføres i overensstemmelse med de procedurer, der er beskrevet i retningslinjerne i bilag III til Rådets direktiv 92/40/EØF (herunder også HI-undersøgelse af sera fra ænder og gæs). Medlemsstater, som agter at gennemføre laboratorieundersøgelser, der hverken er beskrevet i direktiv 92/40/EØF eller i OIE's Manual of Diagnostic Tests and Vaccines for Terrestrial Animals, skal fremlægge de nødvendige valideringsdata for EF-referencelaboratoriet, samtidig med at de forelægger Kommissionen deres program til godkendelse. Alle positive serologiske resultater skal bekræftes af de nationale laboratorier for aviær influenza med en hæmagglutinations-inhibitions-test af dertil udvalgte stammer, som leveres af EF-referencelaboratoriet.
            
                        H5
                     
                     
                        
                                    a)
                                 
                                 
                                    En første test med Duck/Denmark/64650/03 (H5N7)
                                 
                              
                                    b)
                                 
                                 
                                    Test af alle dyr, som reagerer positivt, med Ostrich/Denmark/72420/96 (H5N2) for at udelukke antistoffer, som krydsreagerer med N9.
                                 
                              
                  
                        H7
                     
                     
                        
                                    a)
                                 
                                 
                                    En første test med Turkey/England/647/77 (H7N7)
                                 
                              
                                    b)
                                 
                                 
                                    Test af alle dyr, som reagerer positivt, med African Starling/983/79 (H7N1) for at udelukke antistoffer, som krydsreagerer med N7.«